b'\n_START_ARTICLE_\nDa, dragi! Da, draga!\n_START_SECTION_\nPregled\n_START_PARAGRAPH_\nGre za dokaj nenavaden format serije sneman s samo eno kamero. Tipi\xc4\x8dna epizoda prikazuje vsakodnevne situacije povpre\xc4\x8dnega zakonskega para, kjer je kamera na nekoliko nenavaden na\xc4\x8din fokusirana samo nanju. Ostali liki pa so ve\xc4\x8dinoma delno skriti, kar pri gledalcu pusti neobi\xc4\x8dajen vtis skrivnosti in pogled, kjer sli\xc5\xa1imo samo glas, ne vidimo pa obrazov. Par po\xc4\x8dne vsakdanje stvari, kot so prepiri, obisk ta\xc5\xa1\xc4\x8de ali trgovine, ve\xc4\x8derje s prijatelji, izleti itd. Par se ves \xc4\x8das na simpati\xc4\x8den na\xc4\x8din pri\xc4\x8dka in zbada, vsak pa uveljavlja svoj prav. Ker gre za licen\xc4\x8dno oddajo se tudi vse ostale verzije tako kot original Un gars, une fille pri grafi\xc4\x8dni podobi ne razlikujejo. V uvodni, vmesno najavnih ter zaklju\xc4\x8dni \xc5\xa1pici je tako v vseh verzijah uporabljena kombinacija pastelno modre in roza barve s \xc4\x8da\xc4\x8dkami in udarnim avizom.\n_START_SECTION_\nOriginal\n_START_PARAGRAPH_\nZamisel za serijo Un gars, une fille (Fant, punca) je Guy A. Lepage dobil v kratkih segmentih, ki jih je imel na kanadski dnevni pogovorni tv oddaji Besoin d\'amour med leti 1995 in 1996 in katere voditelj je takrat sam bil. Lepage je tako leta 1997 v televizijski seriji zaigral zakonski par skupaj z Sylvie L\xc3\xa9onard. Lepage je bil \xc5\xbee pred tem znan kot starosta in originalni \xc4\x8dlan renomirane kanadske skupine komikov imenovane Rock et Belles Oreilles (RBO), ki je bile zelo popularna predvsem v 1980ih in 1990ih v Kanadi. Serija pa je postala velika uspe\xc5\xa1nica, do\xc5\xbeivela veliko adaptacij ter prejela kar nekaj pomembnih nagrad kot so G\xc3\xa9meaux, F\xc3\xa9lix, in MetroStar Awards. Bila pa je tudi dvakrat nominirana za presti\xc5\xbeno nagrado Emmy. Vsega skupaj je bilo v \xc5\xa1estih letih posneto 131 epizod, kar nanese skupaj okrog 4000 razli\xc4\x8dnih posnetih prizorov. Scenarije so v glavnem pisali \xc4\x8dlani skupin RBO: Andr\xc3\xa9 Ducharme, Bruno Landry in Sylvie L\xc3\xa9onard._NEWLINE_Standardna epizoda se odvija v treh dejanjih, vsako dejanje pa je razdeljeno na pet do sedem prizorov. Med vsakim dejanjem se prika\xc5\xbee kratka udarna \xc5\xa1pica s pastelno modro in roza grafi\xc4\x8dno podobo, kot prehod oziroma konec ene in najavi drugo temo. Prehodi so opremljeni s kratko in udarno glasbeno boben podlago. Modra barva je nekako sinonim za fante, roza pa za dekleta._NEWLINE_Oba glavna lika "Guy in Sylvie" sta poimenovana po resni\xc4\x8dnih imenih obeh igralcev. Guy pri razli\xc4\x8dnih stvareh zelo rad provocira Sylvie in hkrati sovra\xc5\xbei njeno mamo oziroma ta\xc5\xa1\xc4\x8do. Njegov o\xc4\x8de pa je poreo\xc4\x8den z mlado in privla\xc4\x8dno striptizeto M\xc3\xa9lanie (Mah\xc3\xa9e Paiement) ter ima z njo otroka. Pozornost, ki jo njegov o\xc4\x8de namenja svojemu otroku del Guya ljubosumnega, saj se takrat ko je on bil majhen z njim sploh ni ukvarjal. Za razliko od Guya pa si Sylvie mo\xc4\x8dno \xc5\xbeeli otroka. Medtem pa je Sylvie mo\xc4\x8dno ljubosumna na Guyevo privla\xc4\x8dno sodelavko Genevi\xc3\xa8ve, s katero je pred leti imel kratko afero. Je pa tudi obsedena s \xc4\x8disto\xc4\x8do, kar zameri Guyu, ki to ni. Skozi serijo se vseskozi ponavlja tudi ske\xc4\x8d ko Guy od zadaj zagrabi Sylvie za prsi in zakri\xc4\x8di "Cestni dirka\xc4\x8d!" (slovenska adaptacija: "Motor!"), povzet po znanem zvo\xc4\x8dnem emblemu "beeb beeb" tega animiranega lika. Medtem ko je to njej na\xc4\x8deloma v\xc5\xa1e\xc4\x8d, pa se je pretvarjala ravno nasprotno ko ji je to Guy naredil vpri\xc4\x8do njene mame. Tega ske\xc4\x8da sta se na snemanju domislila oba igralca. V zadnji sezoni se poro\xc4\x8dita, gresta na potovanje v Vietnam in tam posvojita majhno deklico.\n_START_SECTION_\nGostujo\xc4\x8di igralci\n_START_PARAGRAPH_\nJure Longyka (terapevt), Radko Poli\xc4\x8d (Bojanov o\xc4\x8de), katarina Mala (Petra), Bo\xc5\xa1tjan Kljun (Primo\xc5\xbe), Marjana Brencelj (ta\xc5\xa1\xc4\x8da), Domen Vali\xc4\x8d (golf in\xc5\xa1truktor), Lara Jankovi\xc4\x87 (lezbijka Ana), Barbara Pija Jeni\xc4\x8d (lezbijka Meta), Ula Furlan (od\xc5\xa1tekana prodajalka), Iztok Gartner (policist), Rafael Von\xc4\x8dina (vodi\xc4\x8d v muzeju), Andrei Lenart (trener), Ur\xc5\xa1ka Vu\xc4\x8dak Marke\xc5\xbe (hi\xc5\xa1na pomo\xc4\x8dnica), Maja Martina Merljak, Andrej Murenc (bratranec Lovrenc), Nina Vali\xc4\x8d (policistka), Peter Florjan\xc4\x8di\xc4\x8d (izumitelj), \xc5\xbdan Papi\xc4\x8d (voditelj kviza), Ur\xc5\xa1ka Taufer (Melanija), Ma\xc5\xa1a \xc5\xbdilavec (medicinska sestra), Elvis Nuki\xc4\x87 (prijatelj Dani), Haris Zuli\xc4\x8d (prijatelj Ale\xc5\xa1), Jakob Horvat (prijatelj Rok), Manca Dorrer (prodajalka v trgovini z \xc5\xbeivalmi)'